Furtuna a făcut ravagii în Maramureș: Zeci de copaci doborâți și acoperișuri luate de vânt. Un bărbat a ajuns rănit la spital
O furtună puternică a lovit județul Maramureș. Zeci de copaci au fost smulși din rădăcini și aruncați pe șosele,iar mai multe acoperișuri au fost luate de vânt. Chiar și o fațadă de bloc a fost smulsă de vijelie. La Sighetu Marmației, un bărbat a ajuns la spital, după ce a fost lovit în plin de prelata unui restaurant. Iar la Văleni, o pădure de brad a fost aproape toată pusă la pământ de vântul puternic. Pompierii au primit zeci de apeluri pentru ajutor.